โจเซฟ กรีนเบิร์ก

**โจเซฟ แฮโรลด์ กรีนเบิร์ก** (; 28 พฤษภาคม ค.ศ. 1915 – 7 พฤษภาคม ค.ศ. 2001) เป็นนักภาษาศาสตร์ชาวอเมริกัน ผู้มีผลงานโดดเด่นด้านแบบลักษณ์ภาษาและการจำแนกภาษาทางพันธุกรรม

## ประวัติ
### ปฐมวัยและการศึกษา
โจเซฟ กรีนเบิร์ก เกิดเมื่อวันที่ 28 พฤษภาคม ค.ศ. 1915 ในครอบครัวชาวยิวที่ย่านบรุกลิน นครนิวยอร์ก ความสนใจอันยิ่งใหญ่อย่างแรกของเขาคือดนตรี เมื่ออายุได้ 14 ปี เขาได้แสดงคอนเสิร์ตเปียโนที่สไตน์เวย์ฮอลล์ และเขายังคงเล่นเปียโนอยู่บ่อยครั้งมาโดยตลอดตลอดชั่วชีวิตของเขา

หลังจากสำเร็จการศึกษาจากโรงเรียนมัธยมเจมส์ แมดิสัน เขาตัดสินใจเลือกเดินบนเส้นทางวิชาการแทนที่จะเป็นนักดนตรีอาชีพ เขาเข้าเรียนที่วิทยาลัยโคลัมเบียในนิวยอร์กเมื่อปี ค.ศ. 1932 ในช่วงปีสุดท้ายของการศึกษา เขาได้เข้าเรียนวิชาเกี่ยวกับภาษาพื้นเมืองในทวีปอเมริกาที่สอนโดยฟรานซ์ โบแอส เขาสำเร็จการศึกษาระดับปริญญาตรีในปี ค.ศ. 1936 ต่อมาด้วยจดหมายรับรองจากโบแอสและรูธ เบเนดิกต์ เขาได้รับการตอบรับเข้าเป็นนักศึกษาระดับบัณฑิตศึกษาภายใต้การดูแลของ เมลวิลล์ เจ. เฮิร์สโกวิตส์ ที่มหาวิทยาลัยนอร์ทเวสเทิร์นในชิคาโก จนสำเร็จการศึกษาระดับปริญญาเอกในปี ค.ศ. 1940 ในระหว่างการศึกษานี้ กรีนเบิร์กได้ลงพื้นที่เก็บข้อมูลภาคสนามท่ามกลางชาวเฮาซาในประเทศไนจีเรีย ซึ่งเป็นที่ที่เขาได้เรียนรู้ภาษาเฮาซา โดยหัวข้อวิทยานิพนธ์ปริญญาเอกของเขาคือเรื่องอิทธิพลของศาสนาอิสลามที่มีต่อกลุ่มชาวเฮาซา ซึ่งแตกต่างจากกลุ่มอื่นส่วนใหญ่ตรงที่พวกเขายังไม่ได้เปลี่ยนไปนับถือศาสนาอิสลาม

ในช่วงปี ค.ศ. 1940 เขาได้เริ่มศึกษาวิจัยในระดับหลังปริญญาเอกที่มหาวิทยาลัยเยล แต่การศึกษาต้องหยุดชะงักลงเนื่องจากการเข้ารับราชการในหน่วยสื่อสารของกองทัพบกสหรัฐในช่วงสงครามโลกครั้งที่สอง โดยเขาทำหน้าที่เป็นนักถอดรหัสในแอฟริกาเหนือ และได้เข้าร่วมในการยกพลขึ้นบกที่เมืองคาซาบลังกา หลังจากนั้นเขาได้รับหน้าที่ในอิตาลีจนกระทั่งสงครามสิ้นสุดลง

ก่อนที่จะเดินทางไปยังยุโรปในช่วงปี ค.ศ. 1943 กรีนเบิร์กได้แต่งงานกับ เซลมา เบอร์โกวิตซ์ ซึ่งเป็นหญิงสาวที่เขาได้พบในช่วงปีแรกที่เรียนอยู่ที่มหาวิทยาลัยโคลัมเบีย

### อาชีพ
หลังสิ้นสุดสงคราม กรีนเบิร์กได้เข้าสอนที่มหาวิทยาลัยมินนิโซตา ก่อนจะกลับไปยังมหาวิทยาลัยโคลัมเบียในปี ค.ศ. 1948 ในฐานะอาจารย์ภาควิชามานุษยวิทยา ในระหว่างที่อยู่ในนิวยอร์ก เขาได้ทำความรู้จักกับโรมัน ยาคอบสันและอองเดร มาร์ติเนต์ ซึ่งทั้งสองได้แนะนำให้เขารู้จักกับแนวคิดโครงสร้างนิยมสำนักปราก ซึ่งมีอิทธิพลต่อผลงานของเขาในเวลาต่อมา

ในปี ค.ศ. 1962 กรีนเบิร์กได้ย้ายไปประจำที่ภาควิชามานุษยวิทยา ณ มหาวิทยาลัยสแตนฟอร์ด ในรัฐแคลิฟอร์เนีย ซึ่งเขาได้ทำงานที่นั่นต่อเนื่องไปจนตลอดชีวิต ในปี ค.ศ. 1965 เขาได้ดำรงตำแหน่งประธานสมาคมแอฟริกาศึกษา (African Studies Association) และในปีเดียวกันนั้นเอง เขาได้รับเลือกให้เป็นสมาชิกของสถาบันวิทยาศาสตร์แห่งชาติของสหรัฐอเมริกา ต่อมาเขายังได้รับเลือกให้เป็นสมาชิกของสถาบันศิลปะและวิทยาศาสตร์อเมริกันในปี ค.ศ. 1973 และสมาคมปรัชญาอเมริกันในปี ค.ศ. 1975 ก่อนจะได้รับรางวัลสูงสุดในสาขาภาษาศาสตร์ คือรางวัลเหรียญทองแห่งนิรุกติศาสตร์ (Gold Medal of Philology) ในปี ค.ศ. 1996

## ผลงานหนังสือ
*Blench, Roger. 1995. "Is Niger–Congo simply a branch of Nilo-Saharan?" In *Fifth Nilo-Saharan Linguistics Colloquium, Nice, 24–29 August 1992: Proceedings*, edited by Robert Nicolaï and Franz Rottland. Cologne: Köppe Verlag, pp.&nbsp;36–49.
*
*Campbell, Lyle. 1997. *American Indian Languages: The Historical Linguistics of Native America.* New York: Oxford University Press. .
*Campbell, Lyle. 2001. "Beyond the comparative method." In *Historical Linguistics 2001: Selected Papers from the 15th International Conference on Historical Linguistics, Melbourne, 13–17 August 2001*, edited by Barry J. Blake, Kate Burridge, and Jo Taylor.
*Diamond, Jared. 1997. *Guns, Germs and Steel: The Fates of Human Societies.* New York: Norton. .
*
*Mairal, Ricardo and Juana Gil. 2006. *Linguistic Universals.* Cambridge–NY: Cambridge University Press. .
*
*Ross, Malcolm. 2005. "Pronouns as a preliminary diagnostic for grouping Papuan languages." In *Papuan Pasts: Cultural, Linguistic and Biological Histories of Papuan-speaking Peoples*, edited by Andrew Pawley, Robert Attenborough, Robin Hide, and Jack Golson. Canberra: Pacific Linguistics, pp.&nbsp;15–66.
*Wurm, Stephen A. 1982. *The Papuan Languages of Oceania.* Tübingen: Gunter Narr.

## อ้างอิง

หมวดหมู่:บุคคลที่เกิดในปี พ.ศ. 2458
หมวดหมู่:บุคคลที่เสียชีวิตในปี พ.ศ. 2544